DA Den Europæiske Unions Tidende C 135/25

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

(2007/C 135/10)

Denne offentliggørelse giver ret til at gøre indsigelse, jf. artikel 7 i Rådets forordning (EF) nr. 510/2006 (1). Indsigelser skal være Europa-Kommissionen i hænde senest seks måneder efter datoen for denne offentliggørelse.

RESUMÉ

RÅDETS FORORDNING (EF) Nr. 510/2006

»GURKEN VON DER INSEL REICHENAU«

EF-Nr. DE/PGI/005/0320/27.10.2003

BOB ( ) BGB ( X )

Dette resumé indeholder hovedelementerne af varespecifikationen til information.

1. Medlemsstatens ansvarlige myndighed:

Navn: Bundesministerium der Justiz Adresse: D-11015 Berlin Tlf. (49-30) 20 25 70 Fax (49-30) 20 25 95 25 E-mail: poststelle@bmj.bund.de

2. Sammenslutning:

Navn: Reichenau-Gemüse eG Adresse: Marktstraße 1 D-78479 Insel Reichenau Tlf. (49-7534) 920 00 Fax (49-7534) 92 0020 E-mail: info@reichenaugemuese.de Sammensætning: Producent/forarbejdningsvirksomhed ( X ) Andre: ( )

3. Produktets art:

Kategori 1.6: Frugt, grøntsager og korn, også forarbejdet

2. Varespecifikation

(resumé af kravene i henhold til artikel 4, stk. 2, i forordning (EF) nr. 510/2006)

4.1. Navn: »Gurken von der Insel Reichenau«

4.2. Beskrivelse: Slangeagurk — cucumis sativus. Vægt mellem 300 g og 900 g. Agurkerne er lange, lige og mørkegrønne med en fast konsistens.

4.3. Geografisk område: Reichenauøen i Bodensøen i Tyskland.

4.4. Bevis for oprindelse: Som led i IMS-certificeringen af Reichenau Gemüse e.G forsynes alle pakninger med et batchnummer. Producenten kan identificeres ved hjælp af dette batchnummer. Alle producenter er etableret på Reichenauøen og dyrker udelukkende arealer på denne ø. Arealudnyttelsen dokumenteres ved hjælp af det officielle Wassserkartei. Denne ordning giver fuld sikkerhed for, at produktet kan spores tilbage til det geografiske område.

4.5. Produktionsmetode: Gurken von der Insel Reichenau dyrkes udelukkende på organisk substrat og i overensstemmelse med retningslinjerne for integreret og kontrolleret produktion af grøntsager i Baden-Württemberg med henblik på at opnå kvalitets- og oprindelsesmærket »Gesicherte Qualität mit Herkunftsangabe«. Ukrudt bekæmpes i vid udstrækning mekanisk, dvs. med hakker, damp eller ved afbrænding. Jorden analyseres hvert år for at sikre optimal gødskning. I væksthusene bekæmpes skadegørere biologisk. Der høstes agurker på Reichenauøen hele året. Agurkerne høstes udelukkende manuelt tidligt om morgenen. Umiddelbart efter høsten pakkes agurkerne i høstkasser og transporteres til sorteringsanlægget på bedriften. Når agurkerne høstes så tidligt på dagen og sorteres i skyggen i umiddelbar nærhed af dyrkningsstedet, udsættes de ikke for varme, hvilket i høj grad bidrager til kvaliteten. Før den endelige sortering vaskes agurkerne enkeltvis. Derefter sorteres de i vægtklasser på: 300-400 g, 400-500 g, 500-600 g, 600-750 g og over 750 g. Agurker, der er sorteret i disse vægtklasser, opfylder kriterierne for at blive klassificeret i handelsklasse 1. Agurker, der er for krumme, og som derfor ikke opfylder handelsklasse 1-kriterierne, pakkes særskilt og klassificeres i handelsklasse 2. Når agurkerne er sorteret efter vægt, pakkes de på bedriften i forskelligfarvede etiketterede kasser, der som regel er inddelt i to rum. Agurkerne pakkes, mens de endnu er fugtige, og kasserne lukkes som regel helt til. Denne emballering sørger for en vis kølighed, der bidrager til at opretholde kvaliteten.

4.6. Tilknytning: Naturmæssigt: Reichenauøen er fra naturens side næsten forudbestemt til grøntsagsdyrkning. Med sin beliggenhed i Bodensøen udskiller Reichenauøen sig fra andre dyrkningsområder ved sine særlige geografiske og klimatiske forhold (fugt, varme og lys). Ved dyrkning i beskyttet miljø på Reichenauøen opfyldes alle de grundlæggende vækstbetingelser for agurker, dvs. høje temperaturer, høj luftfugtighed og regelmæssig vanding. Det omkringliggende vand, der reflekterer lyset og varmen, luftfugtigheden i væksthusene, der reguleres ved hjælp af klimaanlæg, og vandtilførslen, der tilpasses planternes behov 100 %, sørger for de optimale vækstbetingelser. Dertil kommer producentens særlige viden om dyrkning i væksthuse/plasttunneller. Agurkerne dyrkes udelukkende på organisk substrat.

Omdømme: De nævnte naturbetingede og menneskelige aspekter har en så positiv indvirkning på kvaliteten af Gurken von der Insel Reichenau, at de har et godt omdømme, også uden for regionen. Et rundspørge, der blev foretaget i 2000 blandt erhvervsdrivende og forbrugere, viser, at forbrugerne navnlig forbinder Reichenauøen med gartneriprodukter (øen kaldes også »Gemüseinsel« — grøntsagsøen), og at de stiller sig positivt til disse produkters friskhed, udseende og herkomst. Gurken von der Insel Reichenau dyrkes efter traditionelle dyrkningsmetoder, der går tilbage til øens klosterkultur. Abbed Walahfried Strabo grundlagde Reichenauøens tradition som gartneriø med værket »De cultura Hortorum« (eller »Hortulus«) i 840. Agurkedyrkningen blev første gang dokumenteret i 1900, og i 1932 blev der dyrket agurker på over 300 ar (jf. H. Glönkler »Vom Weinbau zum Gemüsebau«, 1991, s. 61 og 70). Nu til dags dyrkes der agurker på ca. 32 ha.

4.7. Kontrolorgan:

Navn: Regierungspräsidium Karlsruhe, Referat 34 Adresse: D-76247 Karlsruhe Tlf. (49-721) 926 37 06 Fax (49-721) 37 05 46 E-mail: abteilung3@rpk.bwl.de

4.8. Mærkning: Gurken von der Insel Reichenau g.g.A.

(1) EUT L 93 af 31.3.2006, s. 12.